עד עצם היום הזה

**עד עצם היום הזה** (באנגלית: **Once Upon a Time**; בתרגום חופשי: **היה היה פעם**) היא סדרת דרמה ופנטזיה אמריקאית, שנוצרה על ידי כותבי "אבודים" ו"טרון: המורשת" – אדוארד קיציס ואדם הורוביץ, ושודרה לראשונה ב-23 באוקטובר 2011 ב-ABC.  הסדרה שודרה בישראל בערוץ Yes Drama של חברת הלוויין yes. הסדרה שודרה גם ב-HOT VOD (עונות 5–7) החל מפברואר 2014, וגם בפרטנר tv. 

הסדרה שודרה בלמעלה מ-190 מדינות. הפרק האחרון של הסדרה שודר בארצות הברית, ב-18 במאי 2018.

ב-11 במאי 2017 אושרה עונה 7 לסדרה. העונה השביעית עלתה בארצות הברית ב-6 באוקטובר 2017 ובישראל ב-11 באוקטובר. חלק ניכר מהשחקנים שהופיעו בעונות הקודמות של הסדרה לא הופיעו בעונה השביעית. העונה היוותה אתחול חלקי של העלילה והציגה סביבת מגורים חדשה. ב-6 בפברואר 2018 פורסם כי העונה השביעית תהיה העונה האחרונה של הסדרה והפרק האחרון שלה שודר ב-18 במאי 2018. 

לסדרה יש סדרת בת בשם "ארץ הפלאות".

## רקע
בבסיס הסדרה עומד הרעיון שכל האגדות המפורסמות קרו באותו היקום, והשפיעו זו על זו הסדרה מתמקדת בסיפורה של אמה סוואן, יתומה מבוסטון שמגיעה לעיירה סטוריברוק שבמיין בעקבות בנה, הנרי, אותו מסרה לאימוץ. 

במהלך הסדרה הנרי מספר לאימו שהאגדות בספר שלו הן אמיתיות. אמה לא מאמינה לו, אך בסופו של דבר היא מגלה ששלגיה והנסיך הם הוריה, שהעיירה כולה נמצאת תחת קללה ושהיא היחידה שיכולה להסיר את הקללה הזו. הסדרה מתארת במקביל את קורות העבר של הדמויות ביער המכושף. בכל פרק נחשף עברה של דמות אחרת, והסיפור שלה מתקשר למתרחש באותו הפרק.

## סקירת סדרה

## תקציר העלילה

### עונה 1

אמה סוואן (ג'ניפר מוריסון) חיה לבדה כל חייה. ביום הולדתה ה-28 מגיע אל ביתה ילד בן 10 המזדהה כהנרי, בנה שמסרה לאימוץ בעת הולדתו. הוא מבקש ממנה להחזיר אותו לבית בו נמצאת אמו המאמצת, רג'ינה (המלכה הרעה), בעיירה סטוריברוק במיין. בהגיעם לשם, מספר הנרי לאמה כי כל התושבים בסטוריברוק הם דמויות מהאגדות שהוגלו באמצעות קללה אכזרית אל העולם האמיתי מבלי לדעת על עברם הקסום. לטענתו, אמה היא בתם של שלגיה והנסיך ובכוחותיה לעצור את הקללה. אמה לא מאמינה להנרי אך מחליטה להישאר בעיירה. בעת שהיא נמצאת בעיירה הזמן בה מתחיל לנוע שוב קדימה. בהמשך היא מתמנה לסגן השריף של העיירה ומביעה התנגדות לרג׳ינה, ראשת העיר. עברן של הדמויות, נוסף על קונפליקטים שהתמודדו עימם בעבר נחשף תוך התקדמות העלילה בהווה וסיפור הדמויות בעבר מקביל לחוויות שעוברות עליהם בסטוריברוק. לכל אורך העונה אמה לא מאמינה בלב שלם למה שהנרי אומר, אך נקשרת אליו מאוד. רג׳ינה מנסה לאורך כל העונה למנוע את הסרת הקללה על ידי אמה. בסוף העונה הראשונה רג'ינה מעניקה לאמה פאי תפוחים שעשתה מהתפוח המורעל שהרדים את שלגיה, ועל מנת להוכיח לאמה שהקללה קיימת הנרי אוכל מהעוגה במקומה ונופל למשכב. לאחר שהנרי הורעל אמה מתחילה להאמין בקסם ומנשקת את הנרי נשיקה של אהבת אמת. הנרי מתעורר ובכך אמה שוברת את הקללה. באותה עת מר גולד (עוץ לי גוץ לי) משתמש בכוח אהבת האמת של שלגיה והנסיך ומביא את הקסם לעיירה.

### עונה 2

אף על פי שאמה הסירה את הקללה אנשי העיירה נותרו בסטוריברוק. מר גולד משתמש בחזרתו של הקסם על מנת לנקום ברג'ינה על כך שכלאה את בל. הוא מזמן לעיירה חיה קסומה ששואבת נשמות של בעלי פוטנציאל לרוע. אמה ומרי מרגרט (שלגיה) עוזרות לרג'ינה. הן נאבקות בחיה ומנסות לשאוב אותה אל היער הקסום, תוך כדי הניסיון נשאבות גם אמה ומרי מרגרט אל היער הקסום. בהגיען הן מגלות כי בעולם האגדות ישנו מקום שאינו נפגע מהקללה, ותושביו (שכוללים דמויות רבות נוספות מהאגדות כדוגמת היפהפייה הנרדמת, מולאן, קיליאן ג'ונס (המוכר כקפטן הוק) ואמה של רג׳ינה, קורה (בת הטוחן) המנסות לשרוד בכאוס שהותירה הקללה בעולם האגדות. קורה מנסה להגיע לסטוריברוק על מנת להתאחד עם רג'ינה. בל (היפה) אהובתו של מר גולד (עוץ לי גוץ לי והחיה) עוברת את גבול העיירה בגלל הוק ומאבדת את כל זיכרונותיה, כמו שקורה לכל מי שהקללה הוטלה עליו. עברה של אמה נחשף, כשהייתה צעירה היא הייתה גנבת וכך הכירה את מי שלימים יהיה אביו של הנרי, ניל, שמאוחר יותר מתגלה כלא אחר מבלפייר, בנו האובד של מר גולד שהגיע לעולם האמיתי. אמה נפגשת שוב עם ניל והנרי מגלה שהוא אביו. בפרק האחרון רג'ינה מחליטה להשמיד את סטוריברוק לאחר שהיא מגלה שאמה מתכננת לגזול ממנה את הנרי ולחזור ליער המכושף. לבסוף, כאשר העיירה כמעט חוזרת להיות היער השומם שהייתה לפני כן, מבטלות רג'ינה ואמה את הקללה וסטוריברוק חוזרת לקדמותה. גרג ותמרה חוטפים את הנרי ועוברים דרך שער אל ארץ לעולם לא. העונה מסתיימת בצאתם של אמה, שלגיה, הנסיך המקסים, רג'ינה, עוץ לי גוץ לי והוק לכיוון ארץ לעולם לא על מנת למצוא את הנרי ולהחזירו בשלום.

### עונה 3
עונה זו מחולקת לשני חלקים (11, 11).

#### חלק 1: להציל את הנרי (Save Henry)
החלק הראשון של העונה השלישית מתרחש בארץ לעולם לא, אליה מגיעה החבורה על מנת למצוא את הנרי. במהלך מסעם הם מגלים כי גרג ותמרה ברחו עם הנרי לארץ לעולם לא על מנת להביא אותו לפיטר פן, שרוצה את ליבו של הנרי בשל היותו "ליבו של המאמין הכן ביותר" משום שהוא גוסס וכוחות הנצח שלו עומדים לחלוף. הוק מפתח רגשות לאמה בעוד האחרונה אינה מעוניינת.  במקביל, ניל מגיע אל היער המכושף ונמצא בידי מולאן ואורורה. הן מרפאות אותו מפצעיו ועוזרות לו לגלות את מיקומה של אמה ולהגיע לארץ לעולם לא כדי להתאחד אתה. מר גולד נאבק ביצר ההישרדות שלו לאחר ששמע נבואה שטוענת שהנרי יביא למפלתו ומחליט להצילו בכל זאת. לבסוף כל הסודות נחשפים כשהחבורה מצילה את ניל מכלוב שנפתח רק על ידי גילוי סודות עמוקים. החבורה מצליחה להחזיר את הנרי ולוכדת את פיטר פן כשבוי בתוך תיבת פנדורה, אך הם לא יודעים כי פיטר החליף גוף עם הנרי וכתוצאה מכך הנרי למעשה כלוא בתיבה. פיטר מוצא בסטוריברוק את הקללה של רג'ינה ומתכנן להטיל אותה כדי להפוך את סטוריברוק לעיר שבה הזמן נעצר, לארץ לעולם לא חדשה. מר גולד, שבמהלך העונה מתגלה כבנו של פיטר פן שנזנח על ידו, מצליח להרוג את פיטר פן ומשלם על כך בחייו. רג'ינה מצליחה למנוע את הקללה ומחזירה את כולם ליער המכושף, למעט אמה והנרי (שחזר לגוף של עצמו) שנאלצים להתחיל לחיות את חייהם מחדש בניו יורק כאשר זכרונותיהם מסטוריברוק נמחקים ובמקומם הם מקבלים זכרונות חדשים שרג'ינה נותנת להם.

#### חלק 2: המרושעת נגד המרשעת (The Evil VS The Wicked)
החלק השני של העונה מתרחש כשנה לאחר מכן, והוא נפתח כאשר אמה והנרי חיים יחדיו בדירה בניו יורק וחייהם מאושרים. אמה יוצאת עם בחור ומתארסת לו, הכל מתנהל על מי מנוחות עד שקפטן הוק מגיע לדירתה של אמה ואומר לה שמשפחתה בסכנה. אמה, שלא זוכרת דבר מסטוריברוק, לא מזהה את הוק ובורחת ממנו. לאחר זמן קצר הוק משכנע את אמה לשתות שיקוי זיכרון והיא נזכרת בכל. כשהיא נפרדת מבן זוגה היא מגלה שהוא אינו אלא קוף מפלצתי מכונף שניסה לפגוע בה. היא נוסעת יחד עם הוק והנרי לסטוריברוק, שם מתגלה קללה חדשה. כתוצאה מקללה זו, נמחקה השנה שחלפה בין תום הקללה הישנה והטלת הקללה החדשה, מה שאומר שאיש לא יודע מי הטיל את הקללה החדשה. בניסיון להבין מי הטיל את הקללה, רג'ינה, דייוויד ומרי מרגרט מגלים כי הם הטילו את הקללה בעצמם כשהיו ביער המכושף כשניסו לחזור לסטוריברוק מכיוון שגילו שזלינה, אחותה החורגת של רג'ינה (המכשפה המרשעת מן המערב מהספר "הקוסם מארץ עוץ"), מנסה לגנוב את תינוקם של הנסיך  ושלגיה, ולכן כשיחזרו לסטוריברוק יתאחדו עם אמה, המושיעה, שהיא היחידה היכולה להציל אותם מזלינה. זלינה, מתברר, מנסה להטיל כישוף חזרה בזמן על מנת לתקן את העוול שנעשה לה בצעירותה, לגרום לכך שאמה קורה לא תנטוש אותה, רג'ינה לא תיוולד והיא תהיה תלמידתו המועדפת של מר גולד. ולשם כך היא זקוקה לתינוק של הנסיך ושלגיה, ללב של רג'ינה, למוח של עוץ לי-גוץ לי ולאומץ של דייוויד. לבסוף, אמה שמפתחת יכולות קסם חזקות מאבדת אותם כשהיא מנשימה את הוק שהוטבע על ידי זלינה. רג'ינה מגלה את הצד הטוב שבה ומצליחה לבצע "קסם אור", כלומר קסם שאינו אפל, ובכך מצליחה לנצח בקרב ולקחת את מקור הכוח של זלינה, להשמיד אותו, ולהכניע אותה. מר גולד שהיה כל העת תחת שליטתה של זלינה מנסה לנקום בה על שגרמה למות בנו והורג אותה לכאורה. היא מזייפת את מותה ומשתמשת בשארית כוחותיה כדי להפעיל את כישוף המסע בזמן ולעבור דרכו, ואל השער נשאבים גם אמה והוק שבפרק הכפול של סיום העונה עוברים הרפתקה בעבר ומצליחים להפגיש מחדש בין שלגיה והנסיך. במהלך ההרפתקה אמה מבינה שהיא אוהבת ומתגעגעת למשפחתה ולא יכולה לחזור לניו יורק. הוק ואמה נאלצים לקחת להווה אישה על מנת לשמור על רצף הזמן, ובכך יוצרים בעיה חדשה כשהאישה מתגלה כמריאן, אשתו המתה של רובין הוד שנכנס לרומן עם רג'ינה. שלגיה והנסיך קוראים לתינוק הנולד 'הנסיך ניל'.

### עונה 4
עונה זו מחולקת לשני חלקים (12, 11).

#### חלק 1: לשבור את הקרח (Frozen) / לשבור את המראה (Breaking The Glass)
החלק הראשון בעונה עוסק בסיפורן של אלזה בעלת הקסם ואחותה אנה. אלזה יוצאת מתוך הגביע שאמה הביאה בסוף העונה הקודמת לסטוריברוק. היא מבוהלת ומשתמשת בקסם שלה כדי להגן על עצמה ותרה אחרי אחותה אנה. רג'ינה מנסה להתמודד עם המשבר שיצרה אמה בהבאת מריאן, אשתו של רובין הוד, לסטוריברוק. רובין הוד מסביר שבכוונתו לחזור לאשתו על אף אהבתו לרג'ינה ורג'ינה שבורת הלב מחזירה את סידני גלאס מבית החולים הפסיכיאטרי למראה. רג'ינה מעוניינת למצוא את האדם שכתב את ספר האגדות ולשנות את דמותה ללא רעה. בינתיים, מתגלה שאישה בעלת כוחות קסם זהים לשל אלזה בשם אינגריד, מלכת השלג, נמצאת בסטוריברוק ומקפיאה את מריאן, כך שייראה שאלזה אשמה. מר גולד ובל יוצאים לירח הדבש שלהם ובו מנסה מר גולד להחליף את הפגיון. הוק מאיים על מר גולד שיספר לבל שהפגיון אינו אמיתי ומבקש ממנו להחזיר לו את כף היד שלקח בעבר. גולד מסכים אך מזהיר שהיד שייכת לאדם שהוק היה פעם, לפני שהשתנה. הוק ואמה יוצאים לדייט והוק פועל באלימות ותוקפנות כלפי ויל סקרלט. הוק סבור שהיד אשמה ופונה לגולד בבקשה להחלפת היד בקרס. גולד עושה איתו עסקה ומביא את הוק לביתן בו מתגורר שוליית הקוסם על מנת לשאוב אותו לכובע מכושף. לאחר מכן, מר גולד מאריך את העסקה בכך שמאיים שיספר לאמה על הוק אם יספר לבל שהפגיון אינו אמיתי. בעבר, עוץ לי-גוץ לי מרמה את אנה בתמורה לעזרה בשביל אלזה, וגורם לה ללכוד את שוליית הקוסם; כשאנה מגלה על כך, היא כופה על עוץ לי להחזיר אותה לארנדל ולשחרר את השולייה באמצעות הפגיון. אמה ורג'ינה נאלצות לשתף פעולה כאשר מלכת השלג תופסת את אלזה, מרי מרגרט מעניקה לויל חנינה, ואמה מגלה שאינגריד הייתה האם האומנת שלה בעברה. בעקבות טריק של אינגריד, אמה מתחילה לאבד את השליטה בכוחות הקסם שלה, ובחשש שתפגע באנשים הקרובים אליה, היא פונה למר גולד לבקשת עזרה. מתגלה שמר גולד מתכנן לשאוב את אמה לתוך הכובע המכושף ולשחרר את עצמו משליטת הפגיון, ואלזה מצליחה לסכל את תוכניתו, אך הוא מצליח לקחת את ליבו של הוק. בארנדל, מלכת השלג מגלה שאלזה ואנה תכננו ללכוד אותה בתוך כד מיוחד, ועושה שטיפת מוח לאנה על ידי החדרת רסיס מראה לתוכה, כך שהיא תלכוד את אלזה במקומה, לאחר מכן, היא מקפיאה את כל ארנדל ותושביה למשך 30 שנה. בסטוריברוק, אלזה מצליחה סוף סוף למצוא את אנה וכריסטוף. בינתיים, אינגריד מטילה קללה שמפזרת רסיסי מראה בשמיי סטוריברוק ושוטפת לתושבים את המוח כך שיפנו אחד נגד השני. לאחר מאבק ממושך, אמה, אלזה אנה מצליחות להביס את אינגריד. אינגריד מסבירה שהטילה את הקללה כדי שהיא, אמה ואלזה יוכלו להיות "אחיות". אנה מביאה לאינגריד מכתב מגרדה, אמא שלה ושל אלזה (שהיא למעשה אחותה של אינגריד) שבו היא אומרת שעשתה טעות איומה עם אינגריד והיא למעשה אוהבת אותה מאוד, ומורה על אלזה ואנה למצוא את אינגריד ולשחרר אותה. אינגריד מתחרטת על הקללה, ובמטרה למצוא מחילה, היא מבטלת את הקללה בכך שהורגת את עצמה. בינתיים, גולד עושה הכנות אחרונות לטיסה לניו יורק עם בל, אך הוא לומד ששרידים מהקסם של אינגריד עדיין נשארו בסטוריברוק, ולכן מי שעוזב את העיר אינו יכול לחזור אליה יותר. במקביל, רג'ינה מצליחה לבטל את השפעת קללת הקרח של אינגריד על מריאן, אבל מגלה ששרידים מהקללה עדיין נשארו בליבה, ולכן על מריאן לעזוב את סטוריברוק עם רובין הוד. בזמן האריזה לניו יורק, בל מגלה כפפה קסומה, שמובילה אותה לפגיון האמיתי שנמצא אצל גולד. בל מבינה שגולד שיקר לה כל הזמן הזה, ומכריחה אותו להחזיר להוק את ליבו ולאחר מכן מגלה אותו אל מחוץ לסטוריברוק. אלזה, אנה וכריסטוף מוצאים שער בחזרה לארנדל, ואנה נישאת סוף סוף לכריסטוף. בעבר, עוץ לי גוץ לי נאלץ לעשות משא ומתן עם מליפיסנט, אורסולה וקרואלה דה ויל, כששלושת האחרונות חוטפות את בל בתמורה לכפפה קסומה שמגלה את חולשותיו של היריב. קרואלה מציעה לעוץ לי הזדמנות נוספת לשתף איתן פעולה במטרה להשיג את הסוף השמח שלהם, אבל עוץ לי בגאוותו הרבה, אומר לה שהוא תמיד מנצח לבד.

#### חלק 2: מלכות האפלה (Queens of Darkness) / גיבורים ונבלים (Heros and Villains)
החלק שני בעונה עוסק בסיפורן של שלוש מלכות האפלה: מליפיסנט, קרואלה דה ויל ואורסולה. שישה שבועות לאחר שהוגלה על ידי בל, מר גולד חסר האונים מבקר את אורסולה בניו יורק, ומבטיח לה שהוא יצליח למצוא את הסופר ולהשיג את הסופים השמחים שלהם. ביחד, השניים נוסעים ללונג איילנד במטרה לאסוף את קרואלה דה ויל. לאחר שגולד אוסף את השתיים, הם פונים בחזרה לסטוריברוק במטרה למצוא את מליפיסנט. בסטוריברוק, לאחר שרג'ינה ואמה משחררות את הפיות מהכובע המכושף, הן בטעות משחררות את הצ'ארנבוג, שד מרושע, אך מצליחות להביס אותו בעזרתן של קרואלה ואורסולה, שמסיכמות לעזור בתמורה להכנסתן לסטוריברוק. בסתר, קרואלה ואורסולה מכניסות לסטוריברוק ומחביאות את גולד, שמסביר להן שהצ'ארנבוג לא רדף אחרי רג'ינה כי אם אחרי אמה, שבליבה יש פוטנציאל לאפלה. בעבר, עוץ לי אוסף את שלוש מלכות האפלה, במטרה לאסוף את הקללה האפלה, אך בוגד בהן ונוטש אותן. לאחר מכן, שלגייה והנסיך מקסים נשלחים על ידי מלכות האפלה למצוא את עץ החוכמה, במטרה לחפש דרך לעצור את הקללה האפלה. מליפיסנט מסבירה מאוחר יותר לשלגייה שגם היא בהריון ורוצה להציל את התינוק שלה מרג'ינה, אך שלגייה מסרבת לעזור לה. בסטוריברוק, מרי מרגרט נפגשת עם רג'ינה ומספרת לה את הסוד האפל שלה, באשמתה התינוק של מליפיסנט מת. רג'ינה מצטרפת לכאורה למלכות האפלה, במטרה לגלות יותר על תוכניתן. רג'ינה נאלצת לחטוף את פינוקיו כחלק מתוכניתו של גולד. בזמן שהגיבורים מנסים להציל את פינוקיו מגולד, הוק עושה עסקה עם אורסולה ומשיב לה את כח השירה שלה שנלקחה ממנה על ידיו בעבר ומפייס אותה עם אביה, בתמורה לגילוי התוכנית של גולד ושתי מלכות האפלה האחרות. מליפיסנט מטילה על סטוריברוק קללת שינה, כדי שגולד יוכל למצוא את הסופר, ומשתמשת בכך כדי לעשות איתו עסקה כדי למצוא את בתה. מליפיסנט, קרואלה, גולד ורג'ינה מאתרים את הנרי, שמחזיק בדף שמכיל את הסופר. הנרי נותן לרג'ינה דף מזויף, וכשגולד מגלה את ההונאה שרג'ינה והנרי ביצעו, מליפיסנט מרדימה את רג'ינה. בינתיים, אמה משחררת את הסופר מהדף האמיתי, אך הוא בורח לפני שאמה מספיקה לעשות דבר ומקבל מקלט אצל גולד. בעבר, הסופר מרמה את שלגייה ואת הנסיך מקסים וגורם להם לפנות לשוליית הקוסם, שמפנה את הפוטנציאל לאפלה שיש לאמה בתוך בטנה של שלגייה אל לילי, בתה של מליפיסנט. לאחר מכן השולייה מגרש את לילי, ביחד עם קרואלה ואורסולה, אל העולם שלנו. בכספת של רג'ינה, גולד מספר לרג'ינה שבזמן שהוא שהה בניו יורק, הוא פגש את רובין הוד ואת מריאן, ואז חווה התקף לב. לאחר שניצל על ידי רובין, הוא זכה לביקור של מריאן, שהתגלתה כלא אחרת מאשר זלינה, ששרדה את המוות שלה ועקבה אחרי אמה והוק במסע שלהם בעונה הקודמת. גולד נותן לרג'ינה שתי אפשרויות: או לתת לרובין למות מידיה של זלינה, או להפוך את אמה לאפלה. רג'ינה מחליטה לעקור את הלב של בל ולהשתמש בה כאזהרה לגולד אם הוא יזהיר את זלינה שהיא באה לניו יורק. בינתיים, קרואלה נפגשת עם הסופר, ומתגלה שהסופר היה פעם מאוהב בקרואלה ואף נתן לה את היכולת לשלוט בבעלי חיים כדי שתוכל לסיים את השלטון של אמה בה לכאורה, אבל אז הוא גילה שקרואלה היא סוציופתית ולכן הוא לקח ממנה את היכולת להרוג. קרואלה רוצה נקמה בסופר ולכן היא מציבה בפני אמה ורג'ינה אולטימטום: או שהסופר ימות, או שהנרי ימות. אמה מוצאת את קרואלה, ובשביל להציל את הנרי, היא הורגת אותה ועושה את הצעד הראשון בלהפוך לאפלה. לאחר מכן, מליפיסנט שולחת את אמה ורג'ינה לאתר את לילי, בתה האובדת, שמתגלה גם כחברת הילדות של אמה. כשהמתחים בין שתי החברות מתגברים, מתגלה שלילי יודעת על עברה ומעוניינת לחזור לסטוריברוק ולנקום במרי מרגרט ובדייוויד. אמה מכניעה את לילי, והשלישייה ממשיכה לניו יורק, שם רג'ינה מגלה שרובין הכניס בטעות את זלינה להריון, בחושבו שהיא מריאן. בחזרה לסטוריברוק, מליפיסנט מתאחדת מחדש עם לילי, שעדיין מעוניינת לנקום במרי מרגרט ובדייוויד. מליפיסנט מנסה להניא אותה מכך, אך ללא הצלחה, ולאחר שלילי הופכת בטעות לדרקון, היא מסכימה להישאר בסטוריברוק. בינתיים, רג'ינה חוטפת את הסופר כדי שישכתב את הסיפור שלה וימחק את קיומה של זלינה. זלינה מזכירה לרג'ינה את אימן ואומרת לה שהיא בדיוק כמוה בכך שנותנת לסופר להרוג אותה ביחד עם הילד של רובין. רג'ינה מחליטה לחוס על חייה של זלינה לעת עתה, אך הסופר נעלם וחוזר בחזרה לגולד, שנותן לו ספר ריק לכתוב בו סיפור חדש שכותרתו הוא **גיבורים ונבלים**. בספר החדש מייעד הסופר סופים טובים לנבלים, אך הנרי מצליח להיכנס לספר ולשבש את התרחשותה התקינה של העלילה. הנרי מתמנה לסופר הבא ומבטל את עלילת "גיבורים ונבלים". שוליית הקוסם מנתק את האפלה של מר גולד מגופו ומנסה לכלוא אותה בכובע המכושף, אך היא משתחררת ומנסה להיקשר לרג'ינה. בלית ברירה, אמה קושרת את עצמה לאפלה, ובכך הופכת את עצמה לאפלה הבאה אחרי עוץ לי גוץ לי, ונעלמת אל תוך הריק. שוליית הקוסם, הגוסס כעת, מגלה לקבוצה ששמו של הקוסם הוא מרלין, ושולח אותם לחפש אחריו.

### עונה 5
#### חלק 1: עלייתה של סוואן האפלה (The Dark Swan Shall Rise)
לאחר שאמה נהפכה לאפלה החדשה, היא מתעוררת ביער המכושף ומגלה בתת-המודע שלה את עוץ לי גוץ לי, האפל הקודם והקול הפנימי במוח שלה, המנסה לשכנע אותה להפסיק להיאבק ולאמץ בתוכה את האפלה. במהלך שיטוטיה ביער, אמה פוגשת את מרידה, מלכה צעירה, מרדנית ואמיצה. בניגוד לניסיונות השכנוע של הקול הפנימי שלה, אמה לא מוכנה להשתמש בקסם אפל בלי צורך אמיתי, ולריב עם מרידה. מרידה מוכנה להתחלק עם אמה באור התעתועים, אותו אמה צריכה על מנת למצוא את מרלין הקוסם, אך כשהיא שומעת את אמה רבה עם הקול הפנימי שלה בנוגע להריגתה, היא בורחת עם אור התעתועים. בסטוריברוק, רג'ינה ושאר הקבוצה מקבלים את השרביט של שוליית הקוסם, רגע לפני שהוא מת, אך מגלים שצריך אדם עם כוח מספיק חזק כדי לפתוח את השער בין סטוריבוק ליער המכושף, ולכן רג'ינה מערימה על זלינה שתפתח את השער. ביער המכושף, אמה מתאחדת מחדש עם הקבוצה, והם יוצאים לקמלוט במטרה למצוא את מרלין, הקוסם היחיד שיכול להשמיד את האפלה שבתוך אמה. הקבוצה מובלת על ידי המלך ארתור לקמלוט, אך ברגע שהם נכנסים לטירה של ארתור, הם מגלים את עצמם מחדש בסטוריברוק, ללא זיכרון, ומגלים שאמה נכנעה לאפלה שבתוכה. בזמן שכולם מנסים להבין מה קרה, מדוע הם לא זוכרים דבר, או מה קרה בקמלוט, אמה מוצאת את רג'ינה ואומרת לה שמתקרבת צרה גדולה שלשמה צריך מושיעה. בינתיים, יצור מסתורי חוטף את רובין, ואילו בסופו של דבר, רג'ינה, שלגיה, דייוויד ועוד כמה גמדים, מביסים אותו. אמה מעירה את עוץ לי גוץ לי ששקוע בתרדמת, ולוקחת את ליבה של מרידה, שהגיעה גם היא לסטוריברוק, ומכריחה אותה להפוך אותו לגיבור בכל מחיר כדי שיוציא את אקסקליבר מהאבן. בינתיים, דייוויד, רג'ינה, מרי מרגרט והנרי, מוצאים פטרייה שיכולה לעזור להם לתקשר עם מרלין. הם מבקשים עזרה מארתור אך ברגע שהם הולכים ארתור זורק את הפטרייה לאש. הם עולים על התרמית וכולאים את ארתור. הנרי מצליח להפעיל את ההודעה של מרלין בשל היותו הסופר, ומרלין אומר שמי שיכולה לעזור להם זו אישה בשם נימואה שבהמשך מתגלה גם כאהובתו של מרלין, גם זו שהפכה אותו לעץ, וגם האפלה הראשונה. אקסקליבר מחולקת לשניים, הפגיון של האפלים והחרב, ועוץ לי גוץ לי מצליח לשלוף את החרב מהאבן ואמה, שהשיגה את ניצוץ האש הראשון בעזרת מרלין בקמלוט, בעזרת נימואה האפלה, מחברת אותה. אמה מציעה לזלינה עסקה, וזו מסרבת, ואוכלת מטבעות הבצל שאמה הביאה לה. טבעות הבצל מזרזות את ההריון של זלינה, והיא יולדת בת, ומיד לאחר מכן נחטפת על ידי אמה. תוכניתה של אמה, היא לא לכבות את האור כמו שחשבו כולם, אלא לכבות את האפילה אחת ולתמיד בכך שתעביר את האפילה לזלינה, ותהרוג אותה עם אקסקליבר. לשם כך, היא לוקחת גם את הוק, ואחרי שהוא וזלינה מצליחים להשתחרר, זלינה מוצאת לוכד חלומות שמציג את הזכרונות האבודים של הוק, ובכך מגלה שבקמלוט, הוק נחתך מאקסקליבר, ומפני שאי אפשר לרפא פצעים שנעשו על ידי אקסקליבר בעזרת קסם, הוא עומד למות, אמה רצתה להצילו בכך שתקשור אותו לאקסקליבר, אך הוק מבקש ממנה שלא תעשה לו את זה, כי הוא לא רוצה להפוך ל'אפל' אך אמה שלא מוכנה לוותר עליו, קושרת את נשמתו בכל זאת לחצי השני של אקסקליבר, ובכך הופכת אותו לאפל, ונכנעת לאפילה. לאחר שהוק מגלה שהוא נהפך על ידיה גם לאפל, הוא כועס עליה מאוד על כך שהפכה אותו לאפל בניגוד לרצונו והוק נכנע לצד האפל ומחדש את הרצון שלו לנקום במר גולד, וברצונו להשיב לחיים את כל האפלים המתים, בראשונה נימואה. בניסיון זה, הוק מוצא את מרלין, המקליט את ההודעה שהחבורה מצאה לפני כמה פרקים. הוק מחליט לחזור ולהטיל את הקללה, ולשם זאת נאלץ להרוג את הדבר שהוא אוהב מכל. מאחר שהוק מסרב להרוג את אמה, הוא משתמש בנימואה להריגת מרלין, אהובה לשעבר והדבר שהיא אוהבת יותר מכל.

לאחר שאמה מחזירה לשאר הקבוצה את זיכרונותיהם בעזרתו של הנרי, הם מגלים שלא אמה הטילה את הקללה שתחזיר אותם לסטוריבוק, אלא הוק עשה זאת מרצונו לפגוע במר גולד, ואמה רק מחקה את הזיכרונות של כולם, כולל של הוק עצמו. במקביל, הוק נלחם בעוץ לי גוץ לי על סיפון ספינתו, אך זה האחרון מכניע אותו, אך לא לפני שהוק משיג טיפה מדמו. הוק משתמש בטיפת הדם של עוץ לי על מנת לפתוח את שערי השאול על מנת להקים לתחייה את כל הגלגולים של האפל, ביחד עם נימואה- האפלה הראשונה, הוק מתכנן לשלוח את משפחתה של אמה אל מעמקי השאול כדי להחיות את האפלים, אך הוק הבין מה יקרה אם ימשיך בדרכו האפלה, והוא קושר אליו את כל האפלה, כולל מאמה ומכריח אותה להרוג אותו כדי שהאפלה תחדל מלהתקיים, ובכך תקיים את רצונו למות כגיבור. אמה מקיימת את רצונו, לא לפני שהיא מבטיחה לו שהיא תמצא דרך להחזיר אותו, ולאחר מכן אקסקליבר מתפוררת. למחרת, אמה מתעוררת בחזרה כ"המושיעה", אך מגלה שהיא עדיין שומעת את הפגיון של האפל. היא מבינה שבמהלך כל המהומה, עוץ לי גוץ לי השתמש בשיקוי קסם על אקסקליבר, כך שהחרב הפכה למוליך וכאשר הוק חשב שהוא משמיד את האפלה הוא רק העביר אותה, ובכך עוץ לי גוץ לי חזר להיות האפל. אמה מאיימת על גולד שהיא תספר על כך לבל, ובתמורה לשתיקתה, הוא מוכן לעזור לה לרדת אל מעמקי השאול על מנת למצוא את הוק. אל אמה ומר גולד מצטרפים רג'ינה, דייוויד, מרי מרגרט, רובין והנרי. החלק הראשון מסתיים כשכל הקבוצה מתחילה את המסע אל תוך מעמקי השאול.

#### חלק 2: השאול (The Underworld)
אמה ושאר הקבוצה מגיעים אל השאול לאחר שאמה מקבלת אזהרה מניל להניח לעבר ולא לנסות להחיות את הוק. בשאול, הקבוצה פוגשת אנשים מעברם שמתו (קורה והנרי - הוריה של רג'ינה, פיטר פן ואף ג'יימס, אחיו התאום של דייוויד) אשר יש להם עניינים לא פתורים. הזמן בשאול מוקצב, נשמה שהצליחה לפתור את ענייניה הלא פתורים עוברת למקום טוב יותר, ואילו נשמה שלא הצליחה, לעומת זאת, עוברת למקום גרוע יותר. רג'ינה מקבלת אולטימטום מקורה - עליה לעזוב את השאול, ולא - היא תשליך את אביה הנרי אל מקום גרוע יותר. בזמן שהיא מנסה להבין את האג'נדה המסתורית של אמה, רג'ינה פוגשת את הנרי, אביה, ועוזרת לו להגיע למקום טוב יותר. הקבוצה מבינה שבדרך למציאת הוק הם יוכלו לעזור לנשמות במקום להמשיך הלאה. קורה, שנכשלת במשימתה, מוענשת על ידי האדס לנצח נצחים.

בינתיים, הוק עוזר לאסירה לברוח מהכלא של האדס, ומבקש ממנה שתמסור הודעה לאמה ולשאר הקבוצה, ואילו הוא נתפס על ידי קרברוס, הכלב התלת ראשי של האדס. הנרי, שמסתנן למשרד ראש העיר שבשאול במטרה למצוא מידע שיעזור להם למצוא את הוק, מופתע לגלות שם את קרואלה, שמבקשת ממנו שיחזיר אותה לחיים. במקביל, שלגיה מגייסת את עזרתו של הרקולס שיעזור לה להילחם בקרברוס והשניים, בעזרתה של האסירה שמתגלה כמג, מביסים אותו. במערה התת-קרקעית שלו, האדס מעניש את הוק ומאלץ אותו לבחור - מבין כל הקבוצה, מי יהיו השלושה שיישארו בשאול לנצח. הוק לא מסכים לבחור. לאחר מכן, מתגלה שבל בהיריון, וגולד חב למישהו את תינוקו השני. אמה מצליחה להציל את הוק בעזרתו של גולד וגרושתו מילה, אך עקב איומים מצד האדס, הוא בוגד בהם. האדס הופך את החוזה לשלו. החבורה ואחיו של הוק, ליאם, מנסים לקחת את הספר של השאול, הנרי מחפש את העט והדיו לאחר מפגש עם השוליה. ליאם נסחט על ידי האדס ומשמיד את הדפים הנוגעים אליו. מתגלה שלזלינה והאדס יש עבר משותף. מתגלה שהאדס היה מאוהב בזלינה, ורצה לנשק אותה כדי לשבור את הקללה שמונעת ממנו רגשות חיוביים ומשאירה רק כעס. זלינה לא מסכימה. האדס מאיים על מר גולד כדי שיפתח שער מסטוריברוק אל השאול שיביא את תינוקה של זלינה. בשער הזה, עוברים בל, זלינה ותינוקה. בל מוצאת את גולד ומגלה שהוא האפל. הוא מגלה לה שהיא בהיריון ומבטיח לה שהוא ישמור על התינוק שלהם.

בינתיים, האדס שולח אחרי גולד ובל את גסטון, שמעוניין בנקמה. בעוד גולד מעוניין להשתמש בקסם אפל על מנת להביס את גסטון, בל מסרבת, אך בזמן עימות בין השלושה במזח, בל דוחפת את גסטון לנהר הנשמות האבודות בשוגג לאחר שהוא מכוון חץ קטלני אל גולד. רג'ינה מוצאת את זלינה שחושפת בפניה שהיא ככל הנראה חולשתו היחידה של האדס. אמה חולמת סיוט בו זאב הרג את מרי מרגרט, וכשהיא, מרי מרגרט והוק מגיעים אל בית הקברות, וכשסופה מגיעה, אמה מבינה שהסיוט שלה מתממש. אמה ורג'ינה, שמגיעה אל המקום, מכניעות את הזאב, אך הקבוצה מבינה שהזאב הוא לא אחר מאשר רובי, כיפה אדומה. רובי מספרת לחבורה שהגיעה לשאול בעקבות זלינה על מנת למצוא את דורותי. הם מגלים שזלינה הטילה על דורותי קללת שינה ובעזרת נעלי הקסם רובי מצליחה למצוא אותה ולהעיר אותה באמצעות נשיקה. בנוסף, לאחר שהקשר עם ניל התינוק ניתק עקב הוראה של האדס, דייוויד אמור לעזוב את השאול על מנת לדאוג לו אך ברגע האחרון הוא ומרי מרגרט מתחלפים אחרי שהוק מחליף את השם על הקבר של מרי מרגרט והיא עוזבת עם רובי כדי לעזור לה למצוא את דורותי ולאחר מכן לחזור לסטוריברוק. במקביל, בל מחפשת דרך למנוע מהאדס לקחת את הילד שלה וכאשר היא מבינה כי הדבר אינו אפשרי היא מטילה על עצמה קללת שינה ומשאירה את גולד למצוא דרך לקרוע את החוזה עם האדס. בינתיים, רג'ינה מרגלת אחרי זלינה ומגלה שהיא מתאהבת בהאדס. זלינה מגלה זאת, זועמת על רג'ינה ובעקבות כך, נוצר קרע בין האחיות. כמוצא אחרון, רג'ינה פונה לקורה, שתעזור לה למנוע את הקשר הנרקם בינה לבין האדס, וזאת האחרונה מגלה לשתי האחיות שבהיותן צעירות, הן נפגשו והיו ממש קרובות, אך קורה החזירה את זלינה לעוץ ומחקה את זיכרונותיהן של השתיים. בעקבות הגילוי, רג'ינה וזלינה מתפייסות, ובכך פותרות את העניין הלא גמור של קורה ועוזרות לה להמשיך הלאה. זלינה חושפת בפני רג'ינה שהיא חושבת שהיא תוכל להשפיע על האדס באמצעות אהבתו אליה לטובה; אך לפני שזלינה מספיקה להגיע לדייט השני שלה עם האדס, היא נחטפת על ידי פיטר פן ומר גולד, המעוניינים לפגוע בהאדס דרכה. האדס פונה לגיבורים לקבלת עזרה ומבטיח שאחרי שיעזרו לו הוא יחזיר אותם הביתה. האדס קורע את החוזה עם גולד והם מצילים את זלינה. לאחר נשיקה בין זלינה והאדס, ליבו חוזר לפעום והוא יכול לעזוב את השאול. האדס מוחק את השמות מהמצבות ומודיע להם שבקרוב יפתח שער מעבר שיחזיר אותם לביתם. לאחר ניסיון כושל להכניס את הלב של אמה להוק האדס מספר להם שישנה דרך אחרת להחזיר את הוק לחיים. אמה והוק הולכים לחפש את מזון האלים, אמברוסיה, שיחזיר את הוק לחיים ובזמן הזה זלינה, האדס והתינוקת עוזבים את השאול והמכשפה העיוורת כולאת את הגיבורים בספרייה על מנת שלא יוכלו לעבור דרך השער. לאחר שאמה והוק מגלים כי לא נשאר עוד מהאמברוסיה שיכולה להחזיר את הוק לחיים, הם נפרדים והגיבורים עוברים דרך השער חזרה לביתם ומשאירים את הוק מאחור. לאחר שהגיבורים חוזרים הם מנסים לשכנע את זלינה שהאדס מנסה להשתלט על סטוריברוק וכאשר היא לא מאמינה להם הם מחפשים דרך להרוג את האדס. לבסוף, בעזרת הוק הם מגלים שלהאדס יש גביש מאולימפוס שבעזרתו אפשר להרוג אותו. רג'ינה ורובין מנסים לחדור לבניין ראש העיר, שם האדס וזלינה נמצאים עם בתם התינוקת של רובין וזלינה, ולאחר שהאדס הורג את רובין, זלינה מאמינה לרג'ינה והורגת את האדס. במקביל, הוק מקבל את הידיעה שהגיבורים הצליחו להרוג את האדס והוא ממשיך הלאה. בדרכו הוא פוגש בזאוס שמודה לו ומלווה אותו. לאחר מכן, נערכת הלוויה לרובין הוד, במהלכה זלינה מחליטה לקרוא לבתם על שמו, רובין. כאשר כולם הולכים אמה נשארת לבדה והוק חוזר מן המתים ומספר לאמה שזאוס החזיר אותו לחיים כאות תודה על עזרתו. באותו זמן גולד, שנכשל בהסרת קללת השינה מבל, גונב את הגביש של האדס, וקושר אליו את כל הקסם של סטוריברוק. בזמן שהקבוצה מחפשת דרך לעצור אותו, הנרי מבין שהקסם הוא מקור כל הבעיות שלהם ומגלה שאם הוא ישמיד את הגביש, הוא ישמיד את הקסם ולכן הוא נוסע לניו יורק ולקח איתו את ויולט. עד מהרה, רג'ינה ואמה מבינות שאם הנרי ישמיד את הקסם, סטוריברוק, שנבנתה באמצעות קסם, תושמד, והשתיים עוקבות אחריהם לפני שגולד ימצא אותם. בסטוריברוק, זלינה, מרי מרגרט, דייוויד והוק שולחים חלק מתושבי העיירה דרך פורטל ליער המכושף, אך לפני שזלינה מצליחה לסגור את הפורטל, הקבוצה נשאבת לארץ זרה. בניו יורק, רג'ינה מסיקה שהיא סובלת מסוג של פיצול אישיות ממולכד: אם היא תחזור להיות המלכה הרעה, היא תאבד את כל מה שהיא עבדה עבורו, אך גם כשהיא עושה מעשי גבורה, היא ממשיכה לסבול. לבסוף, רג'ינה ואמה מוצאות את הנרי וויולט בספריה, אך באיחור, וזאת מפני שגולד כבר מצא את השניים ולקח את הגביש. בארץ הזרה, הרביעייה נלכדת בידיו של מר הייד, שלו יש עבר מסתורי עם עוץ לי גוץ לי. בעזרתו של דוקטור ג'קיל, הרביעייה מתכננת לברוח, אך הייד מסכל את תוכניתם כשהוא לוקח את השרביט שאמור לפתוח את הפורטל בחזרה כדי להשיג את קלף המיקוח שלו נגד גולד, הקופסה שמכילה את בל. בניו יורק, רג'ינה ואמה משיגות את גולד, אך בינתיים, הנרי מגיע והורס את כל הקסם בגביש באמצעות גביע מיוחד. בארץ הזרה, ג'קיל משחרר את הרביעייה מכלאם, ומגלה להם שהם נמצאים בארץ הסיפורים שלא סופרו. ג'קיל לוקח אותם לדירת המסתור שלו, שם הוא משלים נסיוב מיוחד אשר נועד להפריד בינו לבין הייד, אך הייד משתלט עליו ומזריק את הנסיוב, ובכך מפריד בינו לבין ג'קיל. באמצעות עזרה מהדרקון, אמה, רג'ינה, גולד, הנרי וויולט מבינים שהקסם עדיין נמצא וסובב כל אדם שמאמין. במזרקה, הנרי משכנע את האזרחים הנמצאים באזור להאמין ועל ידי כך, הם מצליחים להחזיר את הרביעייה יחד עם ג'קיל מארץ הסיפורים שלא סופרו. במעבדה, הייד זועם על כך שנכשל, אך אז מגלה שגולד עבר דרך הפורטל וסוגר איתו עסקה. בניו יורק, רג'ינה עדיין מתוסכלת מפיצול האישיות שלה, אך מרי מרגרט נותנת לה את הנסיוב של ג'קיל. רג'ינה מזריקה לעצמה את הנסיוב, משתחררת מהמלכה הרעה, שזאת גם מזייפת את מותה בידי רג'ינה. לאחר שלכאורה נפטרו מהמלכה הרעה, כל הקבוצה המאוחדת חוזרת לסטוריברוק, אך רג'ינה והנרי מגלים שמר הייד הצליח להגיע גם הוא לסטוריברוק ושהעסקה אותה עשה עם גולד כללה בעלות על העיירה. מר הייד מזהיר את רג'ינה שלא כל כך קל להשמיד את האפלה הפנימית. בחזרה בניו יורק, המלכה הרעה מופיעה בחנות של הדרקון, ומזהירה את הדרקון שאמנם רג'ינה ניצחה בקרב הנוכחי, אך סטוריברוק נמצאת כעת במלחמה. המלכה תולשת את ליבו וכך לוקחת אותו כמשרת.

### עונה 6
שמאל|ממוזער|250px|הכרזה הרשמית של העונה השישית

#### תחי המלכה (Long live the queen)
בפרק הראשון של העונה השישית, מוצג פלאשבק המראה את אלאדין וג'אפר, כשזה האחרון מקניט את אלאדין שלא יוכל לקבל סוף טוב בשל היותו המושיע. בסטוריברוק, הייד מנסה להשתלט על העיר לאחר שחתם על הסכם עם האפל. אמה מתחילה לראות חלקים מהעתיד, אך היא אינה מבינה מה קורה לה. כשהיא מבינה שלהייד ישנן את התשובות, היא הולכת לבקר אותו בתאו, לאחר שנכלא בינתיים בידי החבורה. הייד טוען שבכוחו לעזור לה, ושולח אותה ליער בעקבות ציפור אדומה. ביער, אמה פוגשת אישה הנקראת אורקל, וזאת מספרת לה שהיא בעצם ראתה את היום ואת הקרב בו היא תמות. במקביל, עוץ לי גוץ לי מגיע למקדשו של מורפיאוס, שם נמצא חול בעזרתו הוא יכול להעיר את בל. הוא נכנס לעולם החלומות שלה אלא ששם מופיע מורפיאוס, ומזהיר את בל מפני עוץ לי גוץ לי. מורפיאוס אומר לבל שהוא יכול להעיר אותה באמצעות נשיקת אהבת אמת מאחר שהיא אהבה אותו מאז שהוא נוצר וזאת מפני שהוא בנם המשותף שלה ושל עוץ לי גוץ לי. בל מחליטה לחזור עם עוץ לי גוץ לי אך לא לבנות עמו משפחה. בינתיים, לאחר שרג'ינה רבה עם זלינה מכיוון שהיא כל הזמן מזכירה לה את רובין והמוות שלו, זלינה בורחת לביתה הישן, אך שם היא מוצאת את המלכה הרעה. לאחר שלכדו את הייד, החבורה מתאספת במסעדה של גראני על מנת לקבל את פניהם של האנשים מארץ הסיפורים שלא סופרו, כשמרי מרגרט ודייוויד מקבלים הזמנה מסתורית מאדם הקרוי הרוזן ממונטה כריסטו, ולאחר בירור קצר, הם מגלים שהם כבר פגשו אותו בעברם, כשהוא נשלח על ידי רג'ינה כחלק מניסיונותיה להרוג אותם, אך כשהוא התאהב בשרלוט, אחת ממשרתות הטירה, הוא לא היה יכול לבצע את השליחות וברח לארץ הסיפורים שלא סופרו. בסטוריברוק, רג'ינה מתעמתת מול הרוזן, אך עד מהרה מבינה כי המלכה הרעה שרדה וכי היא שולטת ברוזן וכופה עליו להרוג את מרי מרגרט ודייוויד. לאחר שהרוזן כמעט הורג את השניים, רג'ינה הורגת אותו על מנת להציל אותם, אך מעשה זה גורם לה לחשוש שזה מה שהמלכה למעשה רצתה: להשחיר מחדש את ליבה. במקביל, המלכה משחררת את מר הייד מכלאו. מר הייד חושף בפני מר גולד שהוא לא בהכרח המפלצת שהם חושבים שהוא, אלא דוקטור ג'קיל, ולאחר תקרית בה הוק נאלץ להרוג את ג'קיל, נחשף כי ברגע שאחד שני החצאים ימות, החצי השני ימות גם הוא - כלומר, רג'ינה לא יכולה להרוג את המלכה מבלי להקריב את עצמה. במסעה למצוא דרך להימלט מגורלה, אמה מוצאת את אלאדין, שנותן לה את מספרי הגורל אשר קיבל מג'אפר באגרבה ובכוחם לגזור את גורל האדם המחזיק בהם. בנוסף, אלאדין חושף כי הוא השתמש בהם על עצמו וכי הוא כבר לא המושיע. לאחר שהחליטה לחפש אחר דרך אחרת למניעת גורלה, אמה מבקשת מהוק להיפטר מהמספריים, אך בדרך לא דרך, בעזרתה של המלכה, המספריים מגיעות אל מר גולד. לאחר שנתנה להם אולטימטום ביניהם לבין העיירה, דייוויד ומרי מרגרט מוסרים את עצמם לידי המלכה, רק כדי לגלות שהיא כישפה את ליבותיהם (שהם למעשה שני חצאי הלב של מרי מרגרט) כך שכל עוד האחד ער, השני שרוי בקללת שינה וכן להפך. בעוד דייוויד ומרי מרגרט מנסים להסתגל למצבם החדש, זלינה, אשר בינתיים גילתה על הרומן בין המלכה למר גולד, מחליטה להיחלץ לעזרתה של בל בהברחת התינוק הרחק מגולד, אך גולד מכשף צמיד זהב וכופה על בל לענוד אותה, ובכך יידע תמיד היכן היא והתינוק. אמה ורג'ינה מתכננות ללכוד את המלכה בתוך המראה, אך המלכה מקדימה את השתיים ולוכדת אותן בתוך המראה, שם הן נאלצות להתמודד מול הדרקון והן מצליחות להיחלץ לבסוף בעזרתו של הנרי. מר גולד מבקש את עזרתה של המלכה בהריגתה של זלינה, כן הוא אינו מסוגל לעשות זאת בעצמו. המלכה עושה כדבר גולד והולכת להרוג את זלינה אך זלינה ניצלת בזכות רג'ינה, שנסתה לגנוב מצרכי כישוף מזלינה. זלינה מנסה להתנצל על מותו של רובין ורג'ינה לא סולחת לה. בל מנסה למצוא דרך להציל את בנה, ומחפשת דרך להביס את גולד ובכך להפר את האיום שהוא מהווה על תינוקם. בסופו של דבר הריונה של בל מזורז בידי המלכה ומיד לאחר הלידה, בל שולחת את בנה, גדעון, עם הפיה הכחולה למקום מבטחים. אולם לאחר זמן לא רב מתגלה כי הוא לא במקום מבטחים ולמעשה נלקח בידי הפיה השחורה, שהיא אמו של עוץ לי גוץ לי. המלכה משיגה את המנורה, שאלאדין הפך לג'יני שבתוכה, ומבקשת שאמה לא תהיה מושיעה. אמה נשלחת ליער המכושף למציאות שבה המלכה הובסה לפני היא נולדה ולכן היא לא המושיעה. רג'ינה מגיעה לשם בעקבותיה במטרה להשיבה הביתה, בזמן שגדעון בנם של בל וגולד מגיע לסטוריברוק, הופך את המלכה לנחש ומתגלה כי הוא זה שמחפש את אמה על מנת להרוג אותה ולזכות בכוחה של המושיעה כדי להציל את הממלכה שלו, שנשלטת בידי הפיה השחורה אשר גידלה אותו באכזריות. אמה ורג'ינה בעזרתו של פינוקיו מצליחות לחזור לסטוריברוק, ומביאות איתן גם את רובין הוד מהמציאות ההיא. בסטוריברוק אמה מתעמתת עם גדעון ומשמידה את החרב שבעזרתה, לפי החיזיון שלה, היא נהרגת. המלכה חוזרת לצורתה המקורית, מתעמתת עם רג'ינה ורג'ינה מחליטה לקחת מהאפלה שבלב של המלכה, ולהכניס אליו מהטוב שבלבה. כך המלכה מפסיקה ליהיות רעה ובעזרת אלאדין נשלחת למקום בו היא תוכל להתחיל מחדש, יחד עם רובין הוד. בינתיים הוק, שמתגלה שרצח את אביו של מקסים, מתלבט בשאלה האם לגלות על כך למשפחתה של אמה. אמה מוצאת את טבעת האירוסין שהוק קנה לה ולמעשה הם מתארסים. כשאמה מגלה שהוק לא רצה לגלות לה על סבה, היא מחזירה לו את הטבעת. הוק רוצה לחזור אל אמה אך גדעון שולח אותו אל היער המכושף. הוק עוזר לאלאדין ויסמין במסעם ולאחר מכן מגיע לארץ לעולם לא, שם הוא מתעמת עם הילדים האבודים שכועסים על מותו של פן. הוא פוגש את טייגר לילי שנותנת לו חצי מהשרביט שיכול להביס את הפיה השחורה והוק שולח את הצל שלו לאמה כדי שיתן לה את הקרס שלו ואת חצי השרביט. אמה מבינה שהוק בסכנה ובוחרת להשתמש בצמח הפיות, שהיה אמור לבטל את הקללה של שלגיה ומקסים, כדי להחזיר אותו. ביחד עם רג'ינה הוק וכל תושבי סטוריברוק הם מעירים את שלגיה ומקסים.

זלינה, שמנסה להרוג את הפיה השחורה לאחר שזו איימה על ביתה, נופלת למלכודת שלה ועוזרת לה להכין קריסטלי פיות אפלים. על מנת להפוך את המעשה היא מאבדת את כל הקסם שלה.

הגיבורים מגלים שהפיה הכחולה נמצאת במחסן של גולד, ולמעשה 'מתה' מפני שנלקח ממנה כל הקסם שלה. כדי לחבר את החצאים של השרביט שיכול להביס את הפיה השחורה הם צריכים להעיר את הפיה הכחולה. אמה מצליחה להעיר אותה והיא אומרת להם איפה החצי השני של השרביט אבל נחטפת בידי הפיה השחורה מיד לאחר מכן. גולד ואמה נכנסים לחלום של גדעון כדי לגלות היכן הפיה השחורה מחזיקה את הלב שלו, ומגלים שלמעשה עוץ לי גוץ לי נולד כמושיע בעצמו, אבל אמו, הפיה השחורה גילתה נבואה על כך שהוא ימות בידי אדם עם סימן לידה של חצי ירח. היא הפכה את עצמה לפיה וכאשר איימה להרוג פיה אחרת היא הפכה לפיה השחורה וגורשה לממלכה אחרת. הם מתקנים את השרביט, וגולד יוצא להילחם מול אמו אבל בוגד בגיבורים כשאומר שהוא הרג את הפיה השחורה ולמעשה עובד איתה. לבסוף הפיה השחורה מטילה קללה על סטוריברוק מיד לאחר החתונה של אמה והוק, שגורמת לאמה לשכוח הכל ולכל הדמויות לחזור לממלכות שלהן. היחידים שיודעים את האמת הם הנרי גולד והפיה השחורה. בכך שאמה לא מאמינה הממלכות נהרסות בזו אחר זו ומאמציהם של הגיבורים להציל את עצמם או להגיע לאמה, נכשלים. לבסוף אמה מאמינה בסיפור החדש שהנרי כתב עליה, ובשנייה האחרונה הגיבורים ניצלים. גולד הורג את הפיה השחורה, מה שמסיר את הקללה, לא לפני שזו הורתה לגדעון לחסל את אמה, כיוון שרק קסם אור יכול להביס קסם אור. הם נלחמים ואמה מקריבה את עצמה אך לבסוף מתעוררת בעזרת נשיקה של אהבת אמת מהנרי.

### עונה 7
פרקים 135 - 155 (22 פרקים) עונה זו שודרה בארצות הברית החל מ-6 באוקטובר 2017 ועד ל-18 במאי 2018. לאחר שנודע שרוב הקאסט לא ימשיך לעונה זו הסדרה התאתחלה חלקית.

בעונה זו הכל התחיל מחדש עם קללה חדשה. כעבור הרבה שנים בתו של הנרי הבוגר מגיעה אל ביתו בסיאטל לבשר לו שיש קללה חדשה והוא צריך להציל את כולם ולבוא איתה להפיירן הייטס, שם גרים כל הדמויות מהיער המכושף החדש שקוללו. ביניהם יש את הדמיות הישנות: הנרי, רג'ינה שעובדת בבר שקוראים לו הבר של רוני, עוץ לי גוץ לי שהופך לבלש וזלינה שהופכת להיות מדריכת ספינינג. והדמיות החדשות: דריזלה האחות החורגת של סינדרלה שהטילה את הקללה ביחד עם גותל כדי לנקום באמא שלה ליידי טרמיין, סינדרלה אשתו של הנרי, טיאנה מסיפורי הנסיכה והצפרדע, קפטן הוק מממלכת המשאלות ועוד. בהמשך דריזלה מעירה את רג'ינה שתמנע את הסרת הקללה כי אם הקללה תוסר הנרי ימות, רג'ינה טסה לסן פרנסיסקו ומעירה את זלינה ובינתיים ליידי טרמיין מנסה להקים לתחיה את בתה אנסטסיה בכך שהיא גורמת ללוסי לאבד תקווה ובכך לוקחת את חייה. אנה מתעוררת ולוסי נמצאת בתרדמת. רג'ינה וזלינה מנסות להציל אותה אך בסוף גותל בוגדת בדריזלה אז היא משתפת פעולה עם אמה. ליידי טרמיין נותנת את חייה ולוסי ובנותיה יחיו. לאחר מותה רוצח מנסה להרוג את דריזלה אז היא פונה לרג'ינה שתעזור לה. דוקטור פסליה פונה לדריזלה שתביא לו את אנה אבל גם גותל מחפשת אותה. בסוף אנה ודריזלה חוזרות בחזרה ליער המכושף. בינתיים רג'ינה מנסה למצוא תרופה שתרפא את הנרי אז היא פונה לדוקטור פסליה לעזרה, הוא מכין עבורה תרופה אך ויבר (עוץ לי גוץ לי) משתמש בה כדי להתאחד עם בל שמתה. לאחר שהוא לא מצליח גותל מתחילה בתוכנית שלה לאחד את ברית המכשפות אך הגיבורים עוצרים אותה. הנרי מתעורר ונותן נשיקה של אהבת אמת לרג'ינה והקללה מוסרת. לאחר שכולם זוכרים מי הם היו עוץ לי גוץ לי מממלכת המשאלות מגיע וחוטף את סינדרלה ולוסי. הגיבורים מגיעים למממלכת המשאלות ומצילים אותם, בסוף העונה מר גולד נותן את ליבו לקפטן הוק מממלכת המשאלות והוא והגרסה שלו מממלכת המשאלות מתים. לאחר מכן רג'ינה מחליטה לחבר את כל הממלכות יחד ושלגייה והנסיך מקסים מכתירים אותה למלכה הטובה.

## הדמויות
### דמויות ראשיות

 * דמויות מהיער המכושף שמופיעות בעולם האמיתי ולא קוללו בקללת "סטוריברוק" 

### דמויות משניות

## רשימת פרקים
### עונה 1
העונה הראשונה שודרה בארצות הברית מה-23 באוקטובר 2011 עד ל-13 במאי 2012 ובישראל מה-20 ביוני 2012 עד ל-14 בנובמבר 2012.

### עונה 2
העונה השנייה שודרה בארצות הברית מה-30 בספטמבר 2012 עד ל-12 במאי 2013 ובישראל מה-19 בדצמבר 2012 עד ל-15 במאי 2013

### עונה 3
העונה השלישית התחלקה לשני חלקים והפיצול ביניהם בוצע באמצעות פגרה. החלק הראשון שודר בארצות הברית מה-29 בספטמבר 2013 עד ל-15 בדצמבר 2013 ובישראל מה-3 באוקטובר 2013 עד ל-19 בדצמבר 2013. החלק השני שודר בארצות הברית מה-9 במרץ 2014 עד ל-11 במאי 2014 ובישראל מה-27 במרץ 2014 עד ל-5 ביוני 2014.

#### חלק 1: להציל את הנרי (Save Henry)

#### חלק 2: הרעה נגד המרשעת (The Evil VS The Wicked)

### עונה 4
העונה הרביעית, בדומה לעונה השלישית, התחלקה לשני חלקים והפיצול ביניהם בוצע באמצעות פגרה. החלק הראשון שודר בארצות הברית מה-28 בספטמבר 2014 עד ל-14 בדצמבר 2014 ובישראל מה-14 באוקטובר 2014 עד ל-30 בדצמבר 2014. החלק השני שודר בארצות הברית מה-1 במרץ 2015 עד ל-10 במאי 2015 ובישראל מה-5 במרץ 2015 עד ל-21 במאי 2015.

#### חלק 1: [[לשבור את הקרח]] (Frozen)

#### חלק 2: מלכות האפלה (Queens of Darkness)

### עונה 5
העונה החמישית, כמו קודמותיה, תתחלק לשני חלקים והפיצול ביניהם בוצע באמצעות פגרה. החלק הראשון שודר בארצות הברית החל מה-27 בספטמבר 2015 ועד ל-6 בדצמבר, ובישראל הוא שודר החל מה-14 בנובמבר 2015 ועד ל-23 בינואר 2016. החלק השני של העונה שודר בארצות הברית החל מה-6 במרץ 2016 ועד ל-15 במאי ובישראל החל מה-12 במרץ ועד ל-21 במאי.

#### חלק 1: עלייתה של סוואן האפלה (The Dark Swan Shall Rise)

#### חלק 2: השאול (The Underworld)

### עונה 6
העונה השישית של הסדרה גם היא מחולקת לשני חלקים. חלקה הראשון שודר בארצות הברית מה-25 בספטמבר 2016 ועד ל-4 בדצמבר 2016 ובישראל מה-16 באוקטובר 2016 ועד ל-18 בדצמבר 2016. החלק השני של העונה שודר בארצות הברית החל מה-5 במרץ 2017 ועד ה-14 במאי ובישראל החל מה-12 במרץ 2017 ועד ה-11 ביוני.

### עונה 7
העונה השביעית של הסדרה שודרה בארצות הברית מה-6 באוקטובר 2017 ועד ל-18 במאי 2018 ובישראל מה-11 באוקטובר 2017 ועד ל-6 ביוני 2018.

## פרקי ספיישל
במהלך העונות שודרו בארצות הברית תשעה פרקי ספיישל. הפרקים שודרו בין שני פרקים אחרים, בדרך כלל בין סוף עונה לתחילת העונה שאחריה או בין חלק אחד של העונה לחלקה השני.

## רייטינג
### ארצות הברית

## קישורים חיצוניים

* 

* 

## הערות שוליים

קטגוריה:ABC: תוכניות וסדרות
קטגוריה:אולפני ABC: סדרות טלוויזיה
קטגוריה:אימוץ בתרבות ובאמנות
קטגוריה:זוכי פרס בחירת הנוער: סדרות
קטגוריה:מכשפות בקולנוע ובטלוויזיה
קטגוריה:מסע בזמן בטלוויזיה
קטגוריה:סדרות דרמה המשכיות
קטגוריה:סדרות עם עלילה לא ליניארית
קטגוריה:סדרות פנטזיה אמריקאיות
קטגוריה:עולמות מקבילים בטלוויזיה
קטגוריה:סדרות טלוויזיה על טבעיות
קטגוריה:סדרות טלוויזיה אמריקאיות שעלו לשידור בשנת 2011
קטגוריה:יצירות עיבוד למעשיות הנס כריסטיאן אנדרסן